ALL ขาดสภาพคล่อง! เบี้ยวจ่ายดอกเบี้ยหุ้นกู้ 10.65 ล้าน เร่งหาเงินเคลียร์หนี้
ALL แจ้งผิดนัดจ่ายดอกเบี้ยหุ้นกู้ชุด ALL244A งวดที่ 5 วงเงิน 10.65 ลบ. เหตุขาดสภาพคล่อง ทำกระแสเงินสดไม่เพียงพอ เร่งหาเงินเคลียร์หนี้
ALL แจ้งผิดนัดจ่ายดอกเบี้ยหุ้นกู้ชุด ALL244A วงเงิน 10.65 ลบ. เหตุขาดสภาพคล่อง เร่งหาเงินเคลียร์หนี้
4 ม.ค. 2566

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL แจ้งการผิดนัดชำระดอกเบี้ยงวดที่ 5 ในวันที่ 3 ม.ค. 66 ของหุ้นกู้มีประกันของบริษัทครั้งที่ 3/2564 ครบกำหนดไถ่ถอน เม.ย. 67 หุ้นกู้รุ่น (ALL244A)  คิดเป็นจำนวนดอกเบี้ยที่ผิดนัดชำระจำนวน 10,651,495.04 บาท ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอน
ทั้งนี้สาเหตุที่บริษัทผิดนัดชำระดอกเบี้ยหุ้นกู้ชุด ALL244A จากการที่บริษัทขาดสภาพคล่อง ทำให้มีกระแสเงินสดไม่เพียงพอ ซึ่งหุ้นกู้ชุดดังกล่าวมีผู้ถือหุ้นกู้จำนวน 573 ราย และมีผู้แทนผู้ถือหุ้นกู้ คือ ธนาคารกรุงศรีอยุธยา (BAY) ซึ่งบริษัทจะดำเนินการเพื่อเงินมาชำระคืนดอกเบี้ยหุ้นกู้จำนวน 10,651,495.04 บาทโดยเร็วที่สุด